Nasafjellet

Nasafjellet (svensk: Nasafjället, lulesamisk: Násávárre, umesamisk: Nása) er et svensk-norsk fjell på grensen mellom Rana kommune på Helgeland i Nordland fylke og Arjeplog kommune i Norrbottens län. Fjellet ligger nær Ranelvas og Laisälvens kilder. Fjellets høyeste punkt ligger på norsk side av grensen,  har en høyde på  meter over havet. Rundt 200 meter nordøst for toppunktet ligger riksrøys 227, som markerer grensen mellom de to landene.

Fjellet er særlig kjent for Nasa sølvgruver, en sølvgruve på svensk side av grensen som var i drift i periodene 1635–1659 og 1770–1810. Gruveanlegget ble ødelagt av norske styrker, kjent som Preben von Ahnens felttog til Nasa, i august 1659 under Karl X Gustavs andre danske krig. I gruveområdet kan man forsatt se noen gruvehull og -ganger, enkelte ruiner og en kirkegård. En restaurert gruvehytte fra 1889 er åpen for fjellvandrere.

Nasafjellet nås enklest fra Randalen øverst i Dunderlandsdalen. Fra bilveien der går det en 7,5 km lang sti til sølvgruvene.

 Fotnoter 

 Referanser 
Nasafjellet på Norgeskart.no fra Statens kartverk

 Eksterne lenker 
 Tur till Nasafjäll och Nasa silvergruva 27-28 juli 2005 , saeys.se
 Vandring till Nasafjäll, Arjeplognytt, 8. juli 2013

Kategori:Fjell i Rana
Kategori:Saltfjellet
Kategori:Fjell i Lappland i Sverige
Kategori:Arjeplog kommune
Kategori:Den norske riksgrensen
Kategori:Lulesamisk
Kategori:Umesamisk
Kategori:Fjell over 1000 meter